Inden for malerkunsten skelner man mellem om et maleri er kulørt eller koloristisk. Ordbogsdefinitionen på de to begreber er: Kulørt betyder farvet eller stærkt farvet. En kolorist er en maler, som bruger mange, forskelligt nuancerede farver i sit maleri. I malerkunstens verden er "kulørt" en nedsættende betegnelse. Den betyder at maleren ikke behersker de finere farvenuancer, men bare smækker en masse grelle farver mere eller mindre tilfældigt op. Koloristisk er derimod en kvalitetsbetegnelse, der angiver, at kunstneren virkelig mestrer brugen af sine farver. Se lidt mere i artiklen Male med rene farvepigmenter og linolie